text: মিতা হক (জন্ম ১৯৬২) একজন বাংলাদেশী রবীন্দ্র সঙ্গীত শিল্পী। তিনি বাংলাদেশ বেতারের সর্বোচ্চ গ্রেডের তালিকাভুক্ত শিল্পী। তার একক ভাবে মুক্তি পাওয়া মোট ২৪টি অ্যালবাম আছে। এর মধ্যে ১৪টি ভারত থেকে ও ১০টি বাংলাদেশ থেকে। তিনি ২০১৬ সালে শিল্পকলা পদক লাভ করেন। সঙ্গীতে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
  
  প্রারম্ভিক জীবন 
  মিতা হক ১৯৬২ সালে জন্মগ্রহণ করেন। তিনি প্রথমে তার চাচা ওয়াহিদুল হক এবং পরে ওস্তাদ মোহাম্মদ হোসেন খান ও সনজীদা খাতুনের কাছে গান শেখেন। ১৯৭৪ সালে তিনি বার্লিন আন্তর্জাতিক যুব ফেস্টিভালে অংশ নেন। ১৯৭৬ সাল থেকে তিনি তবলা বাদক মোহাম্মদ হোসেন খানের কাছে সঙ্গীত শেখা শুরু করেন। ১৯৭৭ সাল থেকে নিয়মিত তিনি বাংলাদেশ টেলিভিশন ও বেতারে সঙ্গীত পরিবেশনা করছেন।
  
  কর্মজীবন 
  তিনি সুরতীর্থ নামে একটি সঙ্গীত প্রশিক্ষণ দল গঠন করেন যেখানে তিনি পরিচালক ও প্রশিক্ষকে হিসেবে কাজ করছেন। এছাড়া তিনি ছায়ানটের রবীন্দ্রসঙ্গীত বিভাগের প্রধান ছিলেন। তিনি রবীন্দ্রসংগীত সম্মেলন পরিষদের সহ-সভাপতি ছিলেন।
  
  ব্যক্তিগত জীবন 
  মিতা হক অভিনেতা-পরিচালক খালেদ খানের সাথে বিবাহ বন্ধনে আবদ্ধ হন। খালেদ ২০১৩ সালের ২০ ডিসেম্বর মৃত্যুবরণ করেন। এই ম্পতির ফারহিন খান জয়িতা নামে এক কন্যা সন্তান রয়েছে।
  
  পুরস্কার 
  মিতা হক ২০১৬ সালে শিল্পকলা পদক লাভ করেন। এরপর কবি রবীন্দ্রনাথ ঠাকুরের ১৫৬তম জন্মবার্ষিকী উপলক্ষে মিতা হককে বাংলা একাডেমির রবীন্দ্র পুরস্কার দেওয়া হয়। একই বছর চ্যানেল আই প্রাঙ্গণে অনুষ্ঠিত ‘রবি-চ্যানেল আই রবীন্দ্রমেলা’য় রবীন্দ্র সঙ্গীতে অসামান্য অবদানের স্বীকৃতি হিসেবে মিতা হককে সম্মাননা দেওয়া হয়। ২০২০ সালে বাংলাদেশ সরকার তাকে একুশে পদকে ভূষিত করে।
  
  তথ্যসূত্র
  
  বহিঃ সংযোগ 
   
  
  বিষয়শ্রেণী:অতিরিক্ত প্যারামিটার থাকা উদ্ধৃতিসহ পাতা
  বিষয়শ্রেণী:ইংরেজি ভাষার বহিঃসংযোগ থাকা নিবন্ধ
  বিষয়শ্রেণী:১৯৬২-এ জন্ম
  বিষয়শ্রেণী:বাংলাদেশী গায়িকা
  বিষয়শ্রেণী:জীবিত ব্যক্তি
  বিষয়শ্রেণী:২০২০-এ একুশে পদক বিজয়ী
  বিষয়শ্রেণী:শিল্পকলায় একুশে পদক বিজয়ী
title: মিতা হক